**Deddf RheolEIDDIO ac ArolYGU gofal Cymdeithasol (CYMru) 2016**

**Goblygiadau ar gyfer awdurdodau lleol**

**Am beth mae’n sôn?**

Mae Deddf Rheoleiddio ac Arolygu Gofal Cymdeithasol (Cymru) 2016 yn darparu fframwaith diwygiedig llyfn ar gyfer rheoleiddio ac arolygu gwasanaethau gofal cymdeithasol yng Nghymru. Mae’n ymgorffori amcanion Deddf Gwasanaethau Cymdeithasol a Llesiant (Cymru) 2014 a Deddf Llesiant Cenedlaethau’r Dyfodol (Cymru) 2015.


Mae’r Ddeddf yn cael ei chyflwyno i wella **ansawdd gofal a chymorth** yng Nghymru. Bydd yn gwneud hyn drwy atgyfnerthu diogelu, cynyddu atebolrwydd a rhoi llais cryfach i bobl sy’n defnyddio gwasanaethau gofal a chymorth.

**Ar bwy fydd hon yn effeithio?**

Awdurdodau lleol, darparwyr gofal, rheolwyr, staff a phobl sy’n defnyddio’r **gwasanaethau rheoledig** canlynol: cartrefi gofal, llety diogel, canolfannau preswyl i deuluoedd, mabwysiadu a maethu, lleoliadau ar gyfer oedolion, eiriolaeth a chymorth yn y cartref.

**Beth fydd yn wahanol?**

Mae’r Ddeddf yn nodi symud o system rheoleiddio sy’n ffocysu ar gydymffurfio ag isafswm safonau at system ac hinsawdd sy’n ystyried, yn hytrach, yr effaith y mae gwasanaethau gofal a chymorth yn eu cael ar fywydau a **llesiant** pobl.



* **Riportio** safonedig ar draws awdurdodau lleol
* Arolygon awdurdodau lleol yn **ffocysu ar effaith** a llesiant
* Cyflwyno adroddiadau ar **sefydlogrwydd   
  y farchnad**
* Gwell **goruchwyliaeth o'r farchnad** o ddarparwyr pwysig gan y rheolydd
* Bydd y Cyngor Gofal ac   
  SSIA yn uno i fod yn **Gofal Cymdeithasol Cymru**: asiant ar gyfer newid yn   
  y sector
* **Dyletswydd i gydweithredu** gydag AGGCC
* Gwell **atebolrwydd** drwy ‘unigolion cyfrifol’
* **Ystadegau**

blynyddol newydd **darparwy**r

* Newidiadau   
  i **gofrestru**

gwasanaeth AGGCC

* Arolygon darparwyr yn **ffocysu ar effaith** a llesiant
* **Cofrestru** gweithwyr gofal **yn orfodol**,yn ogystal â gweithwyr cymdeithasol a rheolwyr
* Cofrestru’r **gweithlu** gyda **Gofal Cymdeithasol Cymru**
* Rheoleiddio **hyfforddiant** gweithwyr gofal

**Beth fydd hyn yn ei olygu i awdurdodau lleol?**

Bydd y Ddeddf yn effeithio ar yr holl sector. Bydd newidiadau ar gyfer darparwyr gwasanaethau rheoledig. Os mai’r awdurdod lleol sy’n darparu gwasanaethau rheoledig bydd newid yn y modd y caiff y cyfryw wasanaethau eu cofrestru a’u harolygu. Gellir lawrlwytho gwybodaeth am sut bydd y Ddeddf yn effeithio ar ddarparwyr, gan gynnwys awdurdodau lleol, o’r [Hyb Gwybodaeth a Dysgu](http://www.cgcymru.org.uk/adnoddau-dysgu-deddf-rhagc/).


Bydd newidiadau eraill a fydd yn effeithio ar awdurdodau lleol p’un ai a ydyn nhw’n darparu gwasanaethau ai peidio. Er enghraifft, mae trefn arolygu swyddogaethau gwasanaethau cymdeithasol awdurdod lleol yn newid i **ffocysu mwy ar effaith**   
a llesiant.

**Sefydlogrwydd y farchnad**

* Awdurdodau lleol i gyhoeddi **adroddiadau ar sefydlogrwydd y farchnad** sy’n adolygu a oes digon   
  o ofal a chymorth yn eu hardal
* Rhaid i’r rhain ystyried asesiad   
  o’r boblogaeth a bwydo i mewn   
  i adroddiad sefydlogrwydd cenedlaethol
* **Gwell goruchwyliaeth** gan AGGCC o ddarparwyr pwysig er mwyn canfod problemau yn gynharach

**Arolygu ar gyfer canlyniadau**

* Arolygon gwasanaethau cymdeithasol awdurdodau lleol i gynnwys asesiad o ba mor dda mae’r gwasanaethau yn diwallu deilliannau llesiant y bobl sy’n eu defnyddio



**Adroddiadau blynyddol cyfarwyddwyr**

* Templed riportio safonedig ar draws awdurdodau lleol
* Yn ei gwneud hi’n haws i ddinasyddion i gymharu



**Y gweithlu**

* Rhaid i staff gofal a chymorth, yn ogystal â rheolwyr a gweithwyr cymdeithasol, fod ar gofrestr Gofal Cymdeithasol Cymru
* Rhaid eu bod yn ‘addas i weithredu’

****

**Cofiwch**

Bu AGGCC yn gweithio gyda rhanddeiliaid i ddatblygu fframwaith diwygiedig ar gyfer arolygu, ymglymiad a pherfformiad awdurdodau lleol. Mae’r fframwaith arfaethedig yn cynnwys cyflwyno rhaglen arolygu graidd gyda chymorth trefniadau gwell ar gyfer adolygu ymglymiad a pherfformiad. Bydd y fframwaith arolygu yn sicrhau bod awdurdodau lleol yn cael eu harolygu gan ddefnyddio methodoleg cyffredin i bawb a fydd yn cyd-fynd â deilliannau llesiant Deddf Gwasanaethau Cymdeithasol a Llesiant (Cymru) 2014 ac yn cynnwys barn a llais pobl sydd angen gofal a chymorth.

Caiff y fframwaith arolygu ei brofi yn ystod 2016-17. Bydd yr hyn a ddysgir o’r cyfnod prawf hwn yn sail i ddatblygu gofynion newydd arolygu awdurdodau lleol sy’n dod i rym fis Ebrill 2018. Bydd y gofynion manwl hyn yn cael eu gosod allan mewn rheoliadau ac ymgynghorir arnyn nhw yn ystod gwanwyn a haf 2017.